
Sülysáp Nagyközség Önkormányzata Képviselő-testületének

2012. február 15-én tartandó munkaterv szerinti ülésére

3. napirendhez

Tárgy: Beszámoló a Wass Albert Művelődési Központ 2011. évi munkájáról
Tisztelt Képviselő-testület!
Intézményeink évente beszámolnak a Képviselő-testületnek munkájukról. Munkatervünk szerint a februári ülésen a Wass Albert Művelődési Központ beszámolója van soron. 
Kérem a tisztelt Képviselő-testületet, hogy az előterjesztést megtárgyalni és elfogadni szíveskedjen.
…/2012. (II. 15.) ÖKT határozati javaslat
Sülysáp Nagyközség Önkormányzatának Képviselő-testülete a Wass Albert Művelődési Központ 2011. évi munkájáról szóló beszámolót – megköszönve az intézmény elmúlt évi munkáját – elfogadja. 
Határidő: azonnal
Felelős: WAMK intézményvezetője
Sülysáp, 2012. február 6.

Horinka László s.k.

polgármester
Láttam!

Sülysáp, 2012. február .
Tóth Krisztina s.k.
jegyző 
Beszámoló

a Wass Albert Művelődési Központ

2011. évi munkájáról
I.
A sülysápi Wass Albert Művelődési Központ főbb programjai, eseményei a 2011. évben

Január
8.
Barátság Nyugdíjasklub - pótszilveszter

Tűzoltók jégről, jégből mentése – Fotózás, reklám, tudósítás
15.
Újévnyitó Avengers buli ,Hangolódjanak rájuk! „Micsoda buli” volt! De lesz is!, 

21.
Cirkusz – Külső program

28.
MÁV-parkoló átadás, sajtótájékoztató. Fotózás, tudósítás

29.
Magyar kultúra napja Sülysápon, A Magyar kultúra napja - Sülysápon "kivételes" időpontban! 
Február

5.
Móra Ferenc Általános Iskola bálja, 

12.
Asztalfoglaló Show-műsor a WAMK-ban, Kellemes hangulatban
20.
Itt a farsang! Móra Ferenc Általános Iskola – hangosítás, teremrendezés, takarítás, fotózás, beszámoló készítése

24-25.
A kommunizmus helyi áldozatainak emléknapja (könyvbemutató, filmvetítés és koszorúzás Sülysápon), Sülysápi kötelesség – ismét tisztességgel emlékeztünk! 


Véradás
26.
Kemencés disznótor Sülysápon Kemencés-disznótor a Kapás-udvarban – reggeltől koradélutánig, Megsütöttük a pecsenyénket!
26.
Farsangi bál – Pávakör 
28.
Monor-Nagykáta Kistérség Népegészségügyi Intézet konferenciája – hangosítás, vetítés
Március
5.
Farsangi bál - Barátság Nyugdíjasklub 
8.
Sülysápi Nőnap, Egyből bejött! Sülysápi Nőnap
15.
Március 15. Sülysápon, Március idusán 
17.
Csicsergő-próba

21.
Csicsergő-próba
26.
Csicsergő-nap – óvodások ünnepe, Csicsergő-képek, Tele csicseregték a házat…
Április
2.
Húsvéti kézműveskedés Bódi Évával, Húsvéti bemelegítés Sülysápon, Húsvéti hangulatban
2.
12. Mackó-túra Sülysápról Mendére. A Juglandis Bt szervezésében, a WAMK együttműködő partnerségével (induló, regisztrációs bázis, fotózás, reklámozás, beszámoló készítése) Mackó-túra. Beszámoló
9.
Húsvéti kézműveskedés a Sülysápi Hagyományőrző Körrel, Ügyesek voltunk!
11.
Este a felnőtteknek: A Misztrál zenekar Sülysápon - A Költészet napja, Verstaps Sülysápon , Misztrál-filmek ,  Misztrál-beszélgetés Nagykátán , Az utolsó Misztrál-csont  


Délelőtt az óvodásoknak: Misztrál – „gyerekesen” is! 
13.
Budapesti iskolások múzeum-vezetése a Kapás Gyűjteményben
14.
Sülysápi iskolások múzeum-vezetése a Kapás Gyűjteményben
16.
Húsvéti kézműveskedés a "családsegítős-lányokkal"

17.
Vallási rendezvény – külsős program hangosítása

18.
Sülysápi Hagyományőrző Kör programegyeztető megbeszélése 

Föld napja - környezetvédelmi programok a civilek szervezésében a Kapás-udvarban is
22.
Húsvéti kézműveskedés Bódi Évával, a "családsegítős-lányokkal" és a Sülysápi Hagyományőrző Körrel

28.
Atom Dance próba, hangosítás, díszletezés
30.
Maffia Swing táncshow az Atom Dance tánccsapat barátaitól 1. előadás
Május
1.
Maffia Swing táncshow az Atom Dance tánccsapat barátaitól 2. előadás
2-7.
Ragyogó kiállítás - a Csillagászat Napja alkalmából
8.
Sülysápi Futónap a TTA szervezésében – fotózás, tudósítás

9.
Tápiósági iskolások múzeum-vezetése a Kapás Gyűjteményben 

14.
Minőségi borvacsora, és bemutató a Balaton-felvidék és Eger meghatározó borászaival Sülysápon a WAMK-ban - Ha bor, akkor magyar, és a javából!, Volt egyszer egy Sülysápi Borkóstoló 
18.
Főző Klub – Kísérleti adás

21.
Sülysápi Gyereknap
23.
Véradás

29.
Hangosítás, programvezetés a tápiószecsői Gyereknapon (Sülysápi gyerekek részvételével) – A sülysápi Gyereknapon közreműködő TTA és Szőlős Lovas Ranch munkájának viszonzása
Június
2.
Schirilla György futása - Sülysáp
4.
I. MackóRock és Jótékonysági Fesztivál, A "Sőtérek" még most is jótékonykodnak! Hangosítás, eszközök, felszerelések biztosítása, szállítása, beállítása

6.
A Kapás Gyűjtemény armatúráinak tisztítása, mosása

8.
Gyógyító borok előadás a WAMK-ban

9.
Móra F.Á.I. Ballagók bálja

11.
Sülysápi "gólya-csodák" az MME Kóka gólyagyűrűzési akciója Sülysápon

16.
Falugyűlés

18.
Múzeumok sülysápi "kemencés" éjszakája, Múzeumok Éjszakája – Ilyen is volt Sülysápon!, Próbáljuk ki!
25.
Az Összefogás Sülysápért Egyesület Polgári Bálja
Július
9.
Aratóbál - Pávakör
16.
Térségi Nyugdíjas Találkozó – Barátság Nyugdíjasklub, a WAMK együttműködő partnerségével

20.
Tudósítás és fotózás a WAMK-programokat segítő Tápiós Közösség tápiószentmártoni táborából 

Augusztus

8.
„Dinó kiállítás”

9.
Családsegítő Szolgálat térségi, szakmai találkozója

12.
Egész napos textília, ruházat, ágyneműszellőztetés, molyirtás, ágyak takarítása, stb. a Kapás Gyűjteményben

15.
Forgatás, Duna Tv, Hagyományőrző Kör, Terék József zenekarának és Bugyi  Dominikának az együttműködése  A Duna Tv honlapján a sülysápi „Ízőrzés”!
20.
Szent István-nap a Kapás udvarban, Tavaly is volt, idén is lesz
24.
Véradás
Szeptember
Őszi felhozatal Sülysápon 
10.
VADÁSZGÖRÉNYES családi nap, A Williams Tv levadászta…, „Állatos” nap Sülysápon 
17. 
Színházi előadás (Leszállás Párizsban, vígjáték 3 felvonásban, a nagykátai felnőtt színjátszóktól)
Betegség miatt elmarad! Elmarad a sülysápi Leszállás
24.
Páva szüreti bál

24.
A Kapás Gyűjtemény felújításán dolgozó önkéntesek vendéglátása

Szüreti vigasság Sülysápon isSzüreti Felvonulás Sülysápon,   

30.
Iskolabörze Sülysápon a WAMK-ban (középiskolák bemutatkozása és pályaválasztási tanácsok),   

Október
1.
Írtánc-show és táncház, 
2.
Idősek világnapja, Idősek világnapja – Sülysápon először
6.
Vértanúk Napja - megemlékezés és koszorúzás a Petőfi-emléktáblánál a Szt. I.Á.I. pedagógusaival és diákjaival
8.
Ihajla és barátaik – Népzenei koncert, A sok dudás is megfért egymás mellett
13.
Lúdas Matyi. Matiné színház az óvodásoknak

15.
Tápió-vidéki helytörténészek, muzeológusok és tájház-vezetők találkozója, Sőtér Tamás emléknap, Sülysáp helytörténeti kiállítás, Helytörténészek Sülysápon – Egy lépés a város felé , Helytörténeti találkozó és kiállítás Sülysápon - Kitehetjük az ablakba!

72 óra kompromisszum nélkül Sülysápon és környékén
22.
1956-os megemlékezés
27.
Térségi nevelőszülői szolgálat találkozója

29.
Ovi-bál. Elmaradt
November

A Polgármesteri Hivatal egy része novembertől január második feléig a WAMK-ban kapott elhelyezést. Az Önkormányzat utasítására a WAMK novemberben és decemberben - költségtakarékossági okokból - csak az addig lekötött programokat valósította meg. 

Rajta vagyunk!, http://www.facebook.com/WAMK.tapiokultura.hu
5.
Terék József és barátai - a Cimbalom Trió, valamint a Kóka Néptáncegyüttes közös fellépése, 
9.
Testületi ülés 

18.
Bárka-próba

19.
Krizbai Teca fellépése
23.
Véradás

26.
Erzsébet-bál. Barátság Nyugdíjas Klub.

28.
Óvodapedagógusok próbája

30.
Óvodapedagógusok próbája – díszletezés
December
Sülysáp karácsonyi hangulatban - A WAMK-ban 18-án
Sülysápi civilek karácsonyváró programjai
1.
Sülysápi óvónők mesejátéka, Képtelen történet a sülysápi óvónőkről
2.
Bárka-próba

3.
A Tápiómenti Kisbárka Egyesület programja Kisbárkások ünnepén
9.
A sülysápi óvó nénik erre is képesek! Bevételes előadás Szentmártonkátán a WAMK segítségéve
10.
Emlékmű-újraszentelés Sülysápon, A katonahősökre emlékeztünk Sülysápon
14.
Testületi ülés

17.
Biess Zoltánné Rajzpályázat megnyitója és emlékműsor a szőlősnyaralói iskolában Reklámozás

18.
Az Ebadták Amatőr Színjátszó-csoport Isten pénze című előadása, (előtte kézműves kisvásár) Ez az év is jól végződött Sülysápon!
31.
Szilveszter - Sülysápon is! Szilveszter a WAMK-ban! Elmaradt, az ÖSE és a WAMK közös szervezésében
II. Kiemelt programjaink értékelése

1. 2011. január 15., 19.00: Újévnyitó Avengers Buli!
A ’60-as évek végéről a mai napig megőrizte fiatalos lendületét a csapat három alapító tagja: Péter István, Szücsi László és Zemen Pál. Dósa Lászlóval, Beri Ernővel kiegészülve, december 4-én, a sülysápi Wass Albert Művelődési Központban fergeteges örömzenével vendégelték meg régi- és új híveiket. 

A 2010 végén 40 év után újra összeálló csapat a WAMK-ban nagysikerű, telt házas koncertet adott, amelynek 140.000 Ft-os bevételével a 2011. évi gyereknapunkat támogatták. Bár a WAMK véleménye szerint az új koncert időpontját 2011. tavaszára lett volna érdemes helyezni, tudomásul vettük az Avengers kérését és programnak 2011. január 15-én adtunk helyet. Bár az érdeklődés valamelyest elmaradt az első fellépés alkalmával tapasztaltnál, de a második esemény is sikeresnek mondható. A produkció a WAMK-nak nem került költségébe.

Újévnyitó Avengers buli, Hangolódjanak rájuk! 

HYPERLINK "http://tapiokultura.hu/index.php?option=com_content&view=article&id=1715:micsoda-buli-volt-de-lesz-is&catid=42:hirek&Itemid=67"
„Micsoda buli” volt! De lesz is!  

2. Magyar kultúra napja - január 29.

A tavalyi esztendő után idén is kiállítottak néhányan a sülysápi fiatal képzőművészek közül

Színpadra léptek: az 2010. decemberi évi adventi sokadalmunkon debütáló Jómadarak Kórus tagjai, a sülyi katolikus fiatalok kórusa, a Községi Könyvtár decemberi vers- és prózamondó versenyének nyertes diákjai, a tavalyi esztendő Bornapján és a Magyar kultúra napján is szép sikert arató Bugyi Dominika. 

A 2010. évi Szent István napunkon tetszéssel fogadta a zászlófelvonást ünnepélyessé tevő Fancsali Oldamur tárogatójátékát a közönség. A Szolnoki Szimfonikus Zenekar és a Szolnoki Fúvós Ötös egykori klarinétművésze most ismét tárogatózott.

Ünnepünk részét képezte a 2010. évi WAMK költségvetéséből kigazdálkodott, új, szabályozható fénytechnika bemutatása is.

Programunkat szép számú jelenléttel és tetszéssel fogadta a közönség.  

Magyar kultúra napja Sülysápon, A Magyar kultúra napja - Sülysápon "kivételes" időpontban! 
3. Asztalfoglaló Show-műsor a WAMK-ban – Február 12.

Szabó István, civil foglalkozása mellett elvileg amatőrként, de szorgalmas gyakorlással és meglehetős tehetséggel szórakoztatja bűvészmutatványaival a közönségét. A nagykátai és a sülysápi gyereknapokról datálódó ismeretségünk alapján kért tőlem lehetőséget egy, a felnőtt közönségnek szánt produkció bemutatására. Bugyi Dominika, a fiatal sülysápi énekes népszerűségére, családjának,  barátainak jelenlétére is  szükségünk volt ahhoz, hogy az új asztalaink - köszönet Tari Imrének, az ízléses dekorációt elkészítő Balog Mónikának - mögött érdeklődő közönség üljön. A végre sikeresen mozgatható méretűvé felezett pódiumunk, a fénytechnikánk, az említett asztalaink, új terítőink kellemes bárhangulatot varázsoltak a terembe. Célunkat elértük: egy új stílusú szórakozási lehetőséget kínáltunk fel, gyakoroltunk be. 
Asztalfoglaló Show-műsor a WAMK-ban, Kellemes hangulatban
4. A kommunizmus helyi áldozatainak emléknapja (könyvbemutató, filmvetítés és koszorúzás - Február 24-25.

A Kommunizmus áldozatainak emléknapja előtti estén (február 24.), dr. Palasik Mária: A félelembe zárt múlt c. könyvét dr. Gecsényi Lajos, az Országos Levéltár sülysápi származású nyugalmazott főigazgatója mutatta be. A Professzor úr és a Szerző tartalmas, élményszerű előadása után Kisfaludy András filmrendező jelenlétében vetítettük le a Gyömrői gyilkosságok c. filmet. Basa László Képei 
Az eseményen szép számú érdeklődő és fogékony közönség vett részt. Az áldozatok meghívott leszármazottai, hozzátartozó elismeréssel és köszönettel fogadták az emlékező Sülysáp kegyeletét. Estünk közreműködői nem fogadtak el sem tiszteletdíjat, sem utazási térítést. A megrázó erejű filmet is szerzői honorárium nélkül kaptuk meg. Köszönjük!

A másnapi koszorúzásunk is méltóságteljesen zajlott. Köszönet érte Fábryné Salvári Katalin tanárnőnek, Ebadtáinak és Fábry Jánosnak!

A kommunizmus helyi áldozatainak emléknapja (könyvbemutató, filmvetítés és koszorúzás Sülysápon), Sülysápi kötelesség – ismét tisztességgel emlékeztünk! 

5. Kemencés-disznótor a Kapás-udvarban - Február 26.

A WAMK által vásárolt disznót Tóth Tibor sülysápi hentesmester és számos civil segítő, csoport segítségével dolgoztuk fel. Célunk a lassan feledésbe merülő, hagyományos magyar szokás megőrzése mellett a Kapás Gyűjtemény népszerűsítése is volt. Bár a kemence egyedi hangulatot teremtett ehhez a programhoz is, a Kapás Udvar tereprendezése, a sár- és vízmentes felületek növelése még várat magára. A Kapás Gyűjtemény konyhájának felújítását szervező és végző közösség nem csak a rendezvény költségeit, de a munkálatok folytatásához további 56.000 Ft-ot is kitermelt a disznótoros ételek árusításából.

Kemencés disznótor Sülysápon , Megsütöttük a pecsenyénket!, Pecsenyeképek
5. Sülysápi Nőnap – Március 8. 

Első ízben tettünk kísérlet arra, hogy a nőnap alkalmából köszöntő műsort állítsunk össze. A természetesen ingyenes programra sokan elfogadták a meghívásunkat. A Nagykáta Színjátszó Egyesület, a Kocsis János szaxofonos, a Cseri Bernát, Katus Norbert, Szabó Balázs trió, a Süveges Imre zongorista által színpadra kerülő produkciót szeretettel fogadta a közönség. Pozitív visszajelzéseket kaptunk. A szereplők ellenszolgáltatás nélkül vállalták a közreműködést. 
Sülysápi Nőnap, Egyből bejött! Sülysápi Nőnap
6. Március 15. 
http://tapiokultura.hu/images/stories/pavamarc15.jpgAz állami-nemzeti ünnepeink sülysápi hagyománya, hogy a két általános iskola és a két nyugdíjas klub, egy-egy alkalommal, közösen működik közre a település rendezvényén. Mostani, március 15-i megemlékezésünkre a Móra Ferenc Általános Iskola tanulóit és kórusát dr. Ágostonné Hibácskó Csilla, Borics Gabriella és Szatmári Ágnes tanárnők készítették fel. A diákok kiváló, színvonalas előadást produkáltak.  KÉPEK
A műsort a Pávakör népviseletbe öltözött énekkara zárta. A nemzeti-, a sülysápi-, a millenniumi lobogókat Dinnyés Dávid, Dinnyés Patrik és a Dinnyés Márk vonultatták be a Wass Albert Művelődési Központ nagytermébe. 

Helyi tradíció a koszorúzásainkat keretező, a Fábryné Salvári Katalin által vezetett Ebadták Sápi Amatőr Színjátszó Kör irodalmi műsora is, amelyet most, az 1848-49-es forradalom és szabadságharcra emlékezve a Grassalkovich-vadászlaknál adtak elő. 

Március 15. Sülysápon, Március idusán 
7. Csicsergő-nap – óvodások ünnepe – Március 26. 

A Csicsergő Óvoda pedagógusai és a gyerekek közösen szerepeltek és egy hangulatos, színvonalas élménnyel ajándékozták meg a kicsiket, a szülőket és magukat is. Kiemelendő a pedagógusok erre az alkalomra elkészített mesejátéka. A rendezvényt a WAMK-ban több próba is megelőzte. A WAMK és a Csicsergő Óvoda együttműködése egész évben folyamatos, rendszeres, problémamentes. 
FOTÓGALÉRIA , Csicsergő-képek, Tele csicseregték a házat…
8. A Költészet napja – Április 11. 

Első ízben ünnepeltük a Költészet napját. Az ország egyik legelismertebb verseket éneklő együttese a Misztrál. A helyi katolikus fiatalság körében is rendkívül népszerű társaság előadásának népszerűsítésben együttműködtünk az egyházi közösségekkel. Ezzel együtt, a magas művészi színvonalú esemény minden világnézetű, a szépre fogékony sülysápi polgár számára tartalmas szórakozást ígért. 

Az együttessel sikerült kedvező megállapodást kötni, így az esti, felnőtteknek szóló koncertet egy az óvodások számára adott matiné műsor előzte meg. 

Mindkét programunk telt házzal ment és zajos sikert aratott. A program a 2011. év kiemelkedő eseménye volt. Az országosan ismert – 1998-ban Kaláka Alapítvány fődíj,  2006-ban Bartók Béla-díj,  2008-ban Balassi Bálint emlékérem, 2010-ben a Fiatalok a Polgári Magyarországért díját kapták meg –, a nagykátai művészt is soraiban tudó együttes ilyen sikerrel még nem lépett fel a Tápió-vidéki művelődési központok egyikében sem. Az eseményre többen is érkeztek a szomszéd településekről, de Budapestről is. Sülysáp jó hírét keltik. 
„Vastaps a verseknek – verstaps.  Ritka és felemelő pillanatokat élhettünk át a Költészet Napján „Tudják, ez nem kis dolog, hogy ennyi ember összejöjjön a versek miatt” - mondta Török Máté, az együttes vezetője. A MISZTRÁL hívei nem csak hallgatták, de élték, lüktették is ezt az estét. Dalonként vastaps, ováció, a végén két ráadás, köszöntések, CD-k, dedikálások…”
Este a felnőtteknek: A Misztrál zenekar Sülysápon - A Költészet napja, Verstaps Sülysápon, Misztrál-filmek , Misztrál-beszélgetés Nagykátán , Az utolsó Misztrál-csont  

Délelőtt az óvodásoknak: Misztrál – „gyerekesen” is! 
9. Maffia Swing táncshow az Atom Dance tánccsapat barátaitól - Április 30., május 1. 

Szentgyörgyiné Schneider Anita, a sülysápi Atom Dance csoport vezetője – amellett, hogy közreműködik az Ebadták Színjátszó-csoport mindenkori sikereiben is - folyamatosan „szállítja” az évenkénti két teltházas produkcióját. A sikeres moderntánc-csapata vezetője ezúttal újított. Művész-partnerei – Salik Zoltán és Salik Gyula segítségével – a Pilisi Kolibri Sport-Tánc Egyesület Maffia Swing’ 1920 c. előadását hozta el Sülysápra. Ez a fergeteges, profi táncosokkal megerősített előadás hatalmas sikert aratott többek között a Tháli Színházban, a „Pesti” Magyar Színházban, a Hagyományok Házában. Anita a műfaj egyik jelenleg futó siker-darabját hozta el Sülysápra, amelyben alkalmilag szerepet kaptak saját tanítványai is. A projekt anyagi terhet nem jelentet a WAMK-nak.  Együttműködő partnerként segített a szervező munkáját és az előadás sikerét, amelynek első napján telt ház, a második napján félháznyi közönség volt jelen.

Maffia Swing táncshow az Atom Dance tánccsapat barátaitól 1. előadás
Maffia Swing táncshow az Atom Dance tánccsapat barátaitól 2. előadás
10. Minőségi borvacsora, és bemutató a Balaton-felvidék és Eger meghatározó borászaival Sülysápon a WAMK-ban – Május 14.

A minőségi magyar borászok, a kulturált magyar-borfogyasztást, és a sülysápi vállalkozásokat is népszerűsíteni hívatott rendezvényünk inkább a szomszéd települések polgárainak a figyelmét keltette fel. A kulturális programmal is kiegészített eseményünk számukra szimpatikus volt, ám a sülysápi közönség visszajelzései alapján inkább a helyi háziborok fogyasztására van igény. A rendezvényről, a tavalyihoz hasonlóan, ismét pozitív hangon számolt be a regionális Williams Tv, és a zömmel nagykátai résztvevők már jelezték érdeklődésüket a következő eseményre is, a helyi érdeklődés hiánya miatt a WAMK a jövőben eltekint ennek a programnak a megszervezésétől. Ezzel együtt a program összességében sikeres volt, és kitermelte a bekerülési költségeit is. 

Ha bor, akkor magyar, és a javából!, Volt egyszer egy Sülysápi Borkóstoló 
11. Sülysápi Gyereknap - Május 21.

Összességében 20, ingyenes programelemmel vártuk a gyerekeket. Számos egyéni és csoportos segítőnk volt. A Csicsergő Óvoda, a Szent István Általános Iskola, a Móra Ference Általános Iskola, az ÖTE, a katolikus ifjúság, a Családsegítő Szolgálat, K&H Bank dolgozói, a Zemen Istvánné által megszervezett szakács-csapat mellett felsorolhatatlanok mindazok, akik nélkül nem sikerült volna immár második alkalommal is lebonyolítani ezt a programot. 

A gazdag kínálatot biztosító rendezvényt a hagyományosan 900.000 Ft-os „nagyrendezvény-keret”, valamiből több mint feléből valósítottuk meg.

„A hangsúly most is a segítőkön van, hiszen a WAMK nem tudna levezényelni egy 15-20 programelemmel megálmodott játéknapot. Hál' Istennek sokan vannak, akik - nem az intézménynek, nem a népművelőnek – a településüknek a szekerét szeretnék egy kicsit lendületbe hozni őszinte, jó szívvel adott munkálkodásukkal. 

Tavaly féláron jöttek el a kátai tüzérek, idén a tápióbicskei ágyúsokat a tapiokultura.hu-hoz fűződő barátságból fizetem ki: jó szóval, kézfogással. Hasonló okokból ugyanezt  kapják a máshol azért az árukat megkérő, boszorkányt  röptető nagykátai modellezők, és Tápiómenti Tömegsport Alapítvány tagjai, a népszerű füstsátort biztosító nagykátai lánglovagok, és a különleges ajándék-repülést biztosító Varga Zoltán is. Kovács Antal szamaras kordélyát,  a Szőlős Ranch Lovasudvar lovait is az ajándékozás öröme hajtja, mint ahogy a kézműveseinknek, az Atom Dance-táncosainak a karatésainknak, rendőreink, mentőseink, tűzoltóinknak, polgárőreinknek, kerékpárosainknak, a FÉK-eseknek, a szakácskodó asszonycsapatnak, segítőinknek is ez a lelki motorja.” 

Sülysápi Gyereknap
12. Múzeumok sülysápi "kemencés" éjszakája – Június 18.
Civil kezdeményezés követelte ki, hogy mi is bekapcsolódjunk ebbe az országos programsorozatba. Örömteli, hogy nem csak az „ötletelés” volt gazdag, de a kivitelezésre is megmaradt az energiája a szervezkedőknek. 
Természetesen, a program „magját” a Kapás József Helytörténeti Gyűjtemény jelentette, de szerettük volna kicsit tágabbra bontani a mi a múzeumi éjszakánkat. Ezért – kicsit megelőlegezve az egyszer talán megvalósuló nagy tervünket, a „Sülysápi Természet- és Kulturális Túraútvonal” kialakítását – most a két katolikus templom és a Sőtér-kápolna is belekerült az éjjeli sétánk állomásai közé. 

A Kapás Gyűjteményt Zemen Pálné tárlatvezetésével lehetett megtekinteni, a színpadon Süveges Imre harmonika-koncerttel és a Cseri Bernát - Katus Norbert - Szabó Balázs trió alkalmi zenés műsorral szerepelt, míg a kemencében pogácsát és kolbászt sütöttünk. 

Minkó Piroska FOTÓI 
Múzeumok sülysápi "kemencés" éjszakája, Múzeumok Éjszakája – Ilyen is volt Sülysápon!, Próbáljuk ki!
13. Térségi Nyugdíjas Találkozó – Barátság Nyugdíjasklub, a WAMK együttműködő partnerségével - Június 16.

Évenkénti, rendszeres programja ez a rendezvény a Barátság Nyugdíjas Klubnak. A Tápió-vidék 12-18 nyugdíjas csoportja mellett a megyei – és országos nyugdíjas szervezetek vezetői, de Czerván György államtitkár úr is – képviseltetik magukat. Az egész napos programon 350-450 személy vesz részt, aki többségükben a közel 4, 4 és félórás színpadi produkciókban is szerepelnek. A körülmények megteremtése, a konferálás, a hangosítás, az ötözők, pihenőhelyiségek biztosítása komoly feladatot jelent a számunkra, de ezúttal is sikerült problémamentesen, minden szervező és résztvevő számára elégedettséget kiváltó módon koordinálni az eseményt.  

A programot az Önkormányzat is támogatja.

14. Forgatás, Duna Tv, Hagyományőrző Kör, Terék József zenekarának és Bugyi  Dominikának az együttműködése – Augusztus 15.

Róka Ildikó szerkesztő-riporter és Móczár István rendező-operatőr negyedik éve készíti Ízőrzők c. sorozatát. A Duna Televízió legnépszerűbb műsorában Pánd, Tápióbicske, Tápiószentmárton mellett most Sülysáp került sorra. A filmkészítőket a nemrégiben megalakult helyi csoport, a Hagyományőrző Kör tagjai, Németh Jánosné és Zemen Pálné invitálta meg a településre. A rendkívül jó hangulatú fogatás alkalmával nem csak hat, hagyományos étel elkészítésére került sor, de a nagyközség története, műemlékei, természeti- és épített értékei is „terítékre” kerültek. 

A zenei pályára készülő helybéli fiatal népdalénekes, Bugyi Dominika, gyönyörű népviseletben énekelt sülysápi népdalokat. Igazán büszke vagyok arra, hogy a Duna Televízióban rendszeresen szereplő Terék József és barátai eljöttek hozzánk, és a sorozat régiónk településeit bemutató részei közül a sülysápi anyag színvonalát emelték tehetségükkel.

KÉPEINKEN a Kapás Gyűjtemény kemencéjében megsütött, Szántó Zoltán pékmester által elkészített örömkalácsot is láthatják.

Az Ízőrzők sülysápi része novemberétől került adásba, amit négy alkalommal ismételt meg a csatorna, és a honlapjukon is megtekinthető.

A filmet megtekintő sülysápi közönségtől minden közreműködő pozitív, gratuláló visszajelzést kapott.

Finom kis forgatás Sülysápon, A Duna Tv honlapján a sülysápi „Ízőrzés”!, Ízelítő az „Ízőrzők”-ből , A sülysápi Ízőrzők , 
15. Szent István-nap a Kapás udvarban - Augusztus 20.

A hagyományos ünnepi szentmisét idén az új Lurdi-barlang felszentelése követte.

A fegyverkovács-bemutató utáni ünnepi műsorunkon olasz néptáncosok, tápiógyörgyei fúvósok programja, ünnepélyes, zenés zászlófelvonás, kenyérszentelés, erdélyi fiatalok tánca, éneke, színjátszó fiataljaink produkciója, Bugyi Dominika népdal-csokra, és a Barátság Nyugdíjas Klub előadása szerepelt. A program ezen része színvonalas volt és a közönség körében helyenként vastapsot kapott. 

Sajnos, a Barátság Nyugdíjas Klub utolsó műsorszáma nem illett az ünnep hangulatához. A helyi, évtizedek alatt kialakult szokásrendszer alapján a két nyugdíjas csoport felváltva közreműködik a település ünnepein. Az intézményvezető kérése ellenére, ritkán frissítik műsoraikat, és ezek nem minden esetben illeszkednek az adott rendezvény hangulatához. Önkritikusan meg kell állapítanom, hogy ebben az esetben konkrétan, írásban kellett volna bekérnem a tervezett programjukat. 

A jövőben fel kell vállalnom azokat a várhatóan jelentős konfliktusokat, amelyekkel a fellépési privilégiumokat megszüntetem.

Kiemelkedő epizódja volt az ünnepünknek az Avengers együttes szabadtéri koncertje. A zenekar tagjai ingyenesen szórakoztatták a település polgárait a Szent István Általános Iskola udvarán. Köszönöm neki a jó hangulatú utcabált, Kecser György igazgató úrnak a rugalmas együttműködést, Tatai Tibornak a büfé üzemeltetéséhez szükséges felszerelés biztosítását, a kiszolgáló civileknek a munkát. 

Szent István-nap a Kapás udvarban, Tavaly is volt, idén is lesz
16. Vadászgörény kiállítás és családi nap – Szeptember 10. 

A sülysápi tagot is soraiban tudó országos állatbarát szervezet meglehetős profizmussal szervezi meg negyedévenkénti találkozóját. Ezeken a programokon játékos ügyességi vetélkedők, az állatokról szóló kiselőadások, népszerűsítő programok szerepelnek. Az esemény a WAMK-nak nem került költségébe és az érdeklődők számára is egy olcsón igénybe vehető, érdekes rendezvényt adott. A regionális Williams Tv erről a napról is – a települést és az intézményt is népszerűsítő – tudósítást adott. 
VADÁSZGÖRÉNYES családi nap, A Williams Tv levadászta…, „Állatos” nap Sülysápon 
17. Írtánc-show és táncház – Október 1.

A WAMK ezzel a programmal egy új, eddig a kínálati palettán nem szereplő műfajt kínált a sülysápi közönségnek. A 13 szereplős, élőzenével, profi tánckarral fellépő együttes színvonalas előadást produkált, de sajnos, nem sikerült az intézménynek felkeltenie az érdeklődést erre az eseményre.  Ezzel együtt időnként szükséges új stílusú művészcsoportokat is a WAMK színpadára hívna, amennyiben a művelődési ház gazdálkodása ezt megengedi.

Írtánc-show és táncház
18. Idősek világnapja – Október 2.

Több Tápió-vidéki településen is szép hagyománya van az idősek vendégül látásának ezen a napon. Általában a helyi Önkormányzat, a közművelődési- és oktatási intézmények összefogásával kerül erre sor. Sülysápon erre eddig még nem került sor tudomásom szerint, így nekünk is nehézséget jelentet, hogy megértessük e programunk miértjét. Sajnos, takarékossági okokból elsősorban az idősek unokáinak, gyermekeinek közreműködésére számítottunk a hír eljuttatásánál, és a szép korúak megmozdításánál. Ez hiba volt, magunkra maradtunk kezdeményezésünkkel. 2012-ben levélben fogjuk értesíteni a település 70 év feletti korosztályát.

Idősek világnapja, Idősek világnapja – Sülysápon először
19. Ihajla és barátaik – Népzenei koncert és táncház - Október 8.
A sülysápi Németh-házaspár évek óta önzetlenül segíti a WAMK programjait, de az óvodák, iskolák pedagógusainak is rendszeresen rendelkezésére áll. Szerettük volna ezt a nemes hozzáállást egy önálló koncert megszervezésével honorálni. 

A Magyar Duda Zenekarban az ország jelentős népzenész-művészeivel együtt muzsikál Németh Miklós és Németh Anna. A családtagok számos formációban lépnek fel olyan rangos helyszíneken is, mit például a sülysápi fiatalok által is látogatott budapesti Gödör Klub.

Tizennegyed magukkal egészen különleges hangulatú, magas színvonalú koncertet adtak a WAMK-ban, de sajnos csekély érdeklődő tisztelte meg őket itthon.

Köszönhetően a katolikus fiatalok közösségének, e program végére egy kis létszámú, de jó hangulatú táncház alakult ki. 

Ez utóbbinak a következménye, hogy a 2012. évet az Ihajla zenekar jóvoltából egy teltházas, ingyenes, sok szomszéd településről érkező népzene-néptánc barát által is dicsért, remélhetőleg hagyományteremtő program alakulhat ki. 

Kiemelendő a Németh család önzetlensége, sok éves munkálkodása a helyi népzenei kultúra népszerűsítésének ügyében. 

Ihajla és barátaik – Népzenei koncert, A sok dudás is megfért egymás mellett
20. Lúdas Matyi. Matiné színház az óvodásoknak - Október 13. 

A Csicsergő Óvoda és a WAMK harmadik éve tartó együttműködésének köszönhetően évenként 3-4 alkalommal szervezünk olyan óvodás matiné programokat, amelyek befogadására az óvodák nem alkalmasak. Ma már ritkán, inkább csak kirándulás élményéért utaznak a gyerekek a szomszéd településekre, hiszen Sülysápon egyharmad áron jutnak hozzá a helyi pedagógusokkal közösen egyeztetett produkciókhoz. Ezek az előadások önköltségesek. Kiemelendő a helyi autóbusz járatot üzemeltető vállalkozás rugalmas, együttműködő partnersége.
21. Tápió-vidéki helytörténészek, muzeológusok és tájház-vezetők találkozója, Sőtér Tamás emléknap

A WAMK, Katus Norbert helytörténész, a Sülysápi Hagyományőrző Kör együttműködésével megvalósuló program. 19 település meghatározó, többségében jelentős múlttal rendelkező, lakóhelyén köztiszteletnek örvendő helytörténésze, múzeumigazgatója, néprajztudósa, népművelője, tájház-vezetője találkozott azzal a céllal, hogy előadások keretében mutatkozzanak be egymásnak, illetve, hogy régi szakmai kapcsolatokat frissítsenek fel. Az esemény hosszú távú célja a rendszeresen együttműködő, céljait egyeztető Tápió-vidéki helytörténeti szakmai közösség kialakítása, közös produktumok létrehozása.

A rendezvényre elkészült a Sülysáp helytörténete c. kiállítás is. A nagy sikerű kiállítást olyan új felületek, tablók, képek is jellemezték, amelyek újra felhasználhatóak és mobilizálhatóak. Ezek egy része szponzori támogatással jött létre.

Rendezvényünk rangját emelte dr. Professzor Gecsényi Lajos, a Magyar Országos Levéltár sülysápi származású nyugalmazott vezetőjének fővédnöksége és aktív közreműködése.

A találkozó alkalmával Basa László Tápió-vidéki helytörténész, kutató tanulmányával kívánta bizonyítani, hogy a Rákóczi szabadságharc egyik jelentős katonai vezetőjének, Sőtér Tamásnak egyértelműen helye lenne Sülysáp nagyjainak sorában. Emlékápolása várat magára.
Sülysáp helytörténeti kiállítás, Helytörténészek Sülysápon – Egy lépés a város felé, Helytörténeti találkozó és kiállítás Sülysápon - Kitehetjük az ablakba!
22. 1956-os megemlékezés - Október 23.

Megemlékezésünk műsorát a WAMK-ban a Szent István Általános Iskola adta, majd Fábryné Salvári Katalin Ebadta színjátszóinak irodalmi műsora után került sor a Hősi Emlékmű megkoszorúzására.

1956-os megemlékezés
23.
Terék József és barátai - a Cimbalom Trió, valamint a Kóka Néptáncegyüttes közös fellépése - November 5. 

Terék József zenekara a tavalyi Tápiómente Táncegyüttes gálaműsorán nagy sikert aratott. Kiváló, a Duna Tv-ben is évek óta, rendszeresen szereplő együttesével, egy szerény útiköltség térítésért színvonalasan kísérték Bugyi Dominika énekét az Ízőrzők adásába. 

Mostani fellépésükön a Cimbalom Trió 75 perces műsora után ingyenesen működtek közre a Sülysápon még soha nem szereplő, 25 éves Kóka Néptáncegyüttes 45 perces előadásán.

A rendkívül magas színvonalú produkció sajnálatosan kevés sülysápi polgár érdeklődését váltotta ki. 

Terék József és barátai - a Cimbalom Trió, valamint a Kóka Néptáncegyüttes közös fellépése, 
24. Krizbai Teca fellépése - November 19.

Az elmúlt három esztendőben még nem szerepeltettem a népszerű tehetségkutató műsorokban közismertté vált popsztárt. Ennek oka, hogy a minimum 190.000,- Ft+Áfa+útiköltségnél+szerzői jogdíjnál kezdődő ajánlat 200 fizető néző esetén sem tenné lehetővé a realizálható jegyárak kialakítását. Krizbai Teca 120.000 Ft-os ajánlata alkalmat teremtett egy ilyen stílusú kísérleti program megszervezésére. Bár a műsorban szerepet vállaló helyi Atom Dance és a Flashdance csoportok vezetői és táncosai nagyszerű hangulatot teremtettek, velük együtt sem sikerült jelentős számú érdeklődőt bevonzani a WAMK-ba.

Krizbai Teca fellépése
25. Sülysápi óvónők mesejátéka – December 1.

A Csicsergő Óvoda pedagógus közössége második mesejátékát hozta létre. A darabot a WAMK-ban, az intézmény segítségével adták elő.

Sülysápi óvónők mesejátéka, Képtelen történet a sülysápi óvónőkről
26. A Tápiómenti Kisbárka Egyesület programja- December 3.

Hagyományos december eleji program a WAMK- ban Tápiómenti Kisbárka Egyesület programja. Ezt az eseményt az intézmény munkatársaival, és az Egyesület önkénteseivel közösen végzett, jó hangulatú próbák előzik meg.
A Tápiómenti Kisbárka Egyesület programja Kisbárkások ünnepén
27. Sülysápi óvónők bevételes előadása Szentmártonkátán a WAMK segítségéve - December 9.

A WAMK-ban megvalósuló második előadás próbáin beszéltem rá a pedagógusokat arra, hogy színvonalas produkcióik esetében ne elégedjenek meg azok egyszeri bemutatásával. Ezek a mesejátékok nem maradnak el a művelődési központokban megvásárolt színtársulatok teljesítményétől. 

A tapiokultura.hu-n megjelent fényképes beszámolók, a Tápió-vidéki kollégáknak megküldött email-es ajánlatok és telefonos tájékoztatások után, eddig négy település rendelte meg a produkciót. Az egyeztetéseket, a hangosítást, a szállítást, a helyszín való közreműködést a WAMK vállalta magára. A fellépésekért a Csicsergő Alapítvány alkalmanként 30.000 Ft-ot kap.  

A pénzbevételnél sokkal fontosabb a sülysápi kulturális közösségek teljesítményét dicsérő visszhang.  

A sülysápi óvó nénik erre is képesek!
28. Emlékmű-újraszentelés Sülysápon - December - 10.
Önkormányzati támogatással, szervezéssel a sülyi településrésznek a Kisboldogasszony templom mögötti, a 31-es út melletti emlékművét újították fel. KÉPEK
2011. december 10-én dr. Szegedi László plébános úr tartalmas és látványos ünnepség keretében szentelte újjá az emlékhelyet.

A helyi óvodapedagógusok kórusa jó érzékkel válogatta össze azokat a dalokat, amelyek az emlékezés szellemiségéhez illettek.

Az ünnepség egyediségét adta, hogy a Balog Mónika és Szücsiné Laczkó Eszter által szerkesztett irodalmi műsorban szerepet vállalt Horinka László polgármester úr, Cseri Péter alpolgármester úr, és Katus Norbert képviselő úr, az Oktatási, Művelődési és Sportbizottság elnöke is.
A Nagykáta Honvédtüzér Hagyományőrző Csapat alakulata három korszak hiteles egyenruháiban, felszerelésével, fegyverzetével, a legjelentősebb hadtörténészek tanácsainak segítségével munkálkodik. Csapatzászlajukat a magyar katonavérrel öntözött egykori harcmezők sokaságára vitték már el, és köztársasági elnökök, államtitkárok koszorúit helyezték el a történelmi emlékhelyeken.

Az elmúlt három évben háromszor segítették az ünnepeinket látványossá tenni.

Ez a megemlékezés jelzi, hogy a reklámozásnak, a lakosság tájékoztatásának, az ünnepség látványosságának, színvonalának nincs sok köze a részvételi szándékhoz.

Ezt az ünnepséget a Sülysápi Hírforrás 2800 példányban, a WAMK az iskolákon keresztül szórólapokon, plakátokon népszerűsítette. Az Önkormányzat saját SMS hálózatában, több száz névre szóló üzenettel reklámozott, a sulysap.hu és a tapiokultura.hu napokon keresztül tartotta kezdőfelületén a program plakátját. 

A műsor magas színvonalú, egyedi és látványos volt.

Az ünnepek érdektelenségének speciális, sülysápi okai lehetnek, amelyeket a település közszereplőinek összefogott, folyamatos, mozgósító szerepvállalása változtathat meg.
Emlékmű-újraszentelés Sülysápon, A katonahősökre emlékeztünk Sülysápon
29.
Az Ebadták Amatőr Színjátszó-csoport Isten pénze című előadása, (előtte kézműves kisvásár) - December 18. 

Az Ebadták Amatőr Színjátszó-csoport sokadik teltházas előadásukkal köszöntek el az Isten Pénze c. produkciójuktól.  Fábryné Salvári Katalin tanárnő tanítványaival évek óta sikereket arat a Tápió-vidék településein is. Nemzeti ünnepeink, rendezvényeink, gálaműsoraink rendszeres szereplői. A WAMK és a csoport együttműködése kiváló, partneri.
Az Ebadták Amatőr Színjátszó-csoport Isten pénze című előadása, (előtte kézműves kisvásár) Ez az év is jól végződött Sülysápon! 
Összefoglalás

2011-ben több mint 100 program, esemény valósult meg a WAMK-ban, amelyekből 29 rendezvényt emelhetünk ki. 

Ezen események mellett több olyan, nem a településen megvalósuló kulturális, közösségi eseményen vettem részt, működtem köze, amelyeknek egy része közvetve egy-egy sülysápi program megvalósulását is elősegítette. 

III. Reklám, dokumentálás

A plakátok, szórólapok és a Vasútállomáson elhelyezett reklám-molinó mellett, minden programunk megjelenik a Sülysápi Hírforrásban, a sulysap.hu-n és tapiokultura.hu-n is. A Williams Tv rendszeresen és nagy terjedelemben számol be a rendezvényeinkről. 

A WAMK idén is több dokumentumfilmet készített el, amelyek az Intézmény honlapján folyamatosan elérhetők. 

IV. Gazdálkodás

A 2010. évhez hasonlóan idén is sikerült jelentős megtakarítás tartalékolnunk az év végére. Az Intézmény gazdasági ellenőrzését is végző vezető számításai szerint ez az összeg 2.171.674 Ft. Terembérleti bevételünk a tavalyi évben 925.000 Ft, amely 2011-ben 1.494.800 Ft-lett, míg a tavalyi 359.600 Ft jegybevétel idén 291.500 Ft-ra módosult. 2010-ben összesen 1.284.600 Ft volt a bevételünk. 2011-ben 1.494.800 Ft lett az összbevételünk.

A 2011. évi tervezett 12.888.438 Ft kiadásunkat 10.716.764 Ft-ra tudtuk teljesíteni. Megtakarításunk 2.171.674 Ft.

A megtakarítás oka, hogy a negyedéves kimutatásunk nem mindig érkezik meg, így biztonsággal nem merjük a következő negyedévben felhasználni az előző hónapok megtakarításait. 

Az eddigi gyakorlat szerint, a megtakarításokat az utolsó hónapban fontos technikai fejlesztésekre – hangtechnika, fénytechnika, asztalok cseréje, stb. – használtuk fel. Ebben az esztendőben az Önkormányzat utasításának megfelelően az utolsó két hónapban csak a lekötött szerződési kötelezettségek alapján használhattuk fel forrásainkat.

Ebben a két hónapban kívántuk az évfolyamán elmaradt szerzői jogdíj hátralékainkat is befizetni. Ezt a nagyjából 250.000 Ft-ot most a 2012-es költségvetésünk terhére kell befizetnünk. 

V. A fűtés és elektromos hálózat problémája

Az épület fűtése két szakaszra bontható. A 250 m2-es nagytermet, a színpadot és az öltözőket az alagsorban lévő gázkazánok fűtik. Gyakori meghibásodásuk sok esetben okoz problémát. Minden fűtési szezon előtt kérek ellenőrzést, karbantartást, légtelenítést, stb. a Faluszolga Kft-től, de az elavult rendszer miatt - évenként 4-5 alkalommal is – fűtés nélkül marad a rendezvény. 

Ebben az esztendőben az eddig a színpadon, kevéssé praktikus helyen lévő, régi termosztátot egy 7.000 Ft-os, programozható szerkezetre cseréltük, és a nagyterembe helyeztük át. 

Az épület nyílászárói korszerűtlenek, szükségtelenül nagy a termek belmagassága is. 
Egy esetleges állmennyezetezés több millió forintba kerülhet, de néhány éven belül megtérülhetne, és tartós fogyasztás csökkenést hozna magával. 

Az előteret két gázkonvektor fűti. Mind a kettő régi, elavult. Gyakran érezhető az előtérben gázszag.
Az irodát, a zenetermet, a könyvtárat egy az előtérből nyíló helyiségben lévő fali gázkazán fűti. Évek óta gyakori a meghibásodása.

Ennek a szakasznak hőfokszabályozására a művelődésszervezői irodában lévő termosztáttal van lehetőség. 
Ezt a szakaszt is rendszeresen légteleníttetem, idén egy légtelenítő szeleppel is kiegészíttettem a rendszert, a Faluszolga Kft munkatársaival ellenőriztetem. Ennek ellenére évek óta probléma, hogy a gyermekek zenei oktatására használt teremben 2-4 fokkal van hidegebb, mint az irodában, vagy könyvtárban.

A művelődésszervezői irodában 20-21 fok is elegendő, ám a könyvtár dolgozói a 23-24 fokot igénylik. 
Kérném az Önkormányzat segítségét abban is, hogy szakember azonosítsa be a fali kazán helyiségében lévő gázórákat. Van-e lehetőség arra, hogy a könyvtár - véleményem szerint a Családsegítő Szolgálat fűtését is a Wass Albert Művelődési Központ fizeti! - és a művelődési központ külön, a saját fogyasztását fizesse.

Ez motivációt jelenthetne a takarékosabb fűtésre is.

Az épület elektromos hálózatrendszere katasztrofális állapotban van. A gyorsmegszakítókat tartó lapokat a vezetékek rögzítik. A könyvtárban használt hősugárzók, de egy kávéfőző gép bekapcsolásakor is leváltanak. Gyakran előfordul, hogy egy számítógép és egy irodai világítás felkapcsolása esetén az egyik megszakító levált, és 5-6 konnektorban nincs áram, 2-3 helyen nincs világítás, míg máshol van. Egyértelműen tapasztaljuk, hogy a hálózati problémák függetlenek az áramfogyasztás mennyiségétől.

Még veszélyesebb a helyzet a büféből nyíló helyiségben lévő elektromos befogadó szekrény esetében. A jelenlegi vezetés előtt kivitelezett épület-felújítások óta a szekrény toldozott, foltozott, különféle helyekre újonnan rögzített mérőórák mellett elavultnak tűnő porcelán biztosítékok sokasága látható. Az ezeket tartó tábla mögé nem fértek be az elektromos vezetékek, ezért a tábla félig lebontott állapotban.

Szakemberek helyszíni vélemény alapján a helyzet rendkívül balesetveszélyes és szabálytalan.
E problémát csak az ÉMÁSZ engedélyével rendelkező, és csak az általa minősített vállalkozó oldhatja meg. A napokban konkrét árajánlatot kérek be, amelyről tájékoztatom az Önkormányzatot, de az eddigi, több, egymástól független becslés is milliós nagyságrendű munka- és eszközdíjat jelzett előre. 

Kérem az Önkormányzatot, hogy egy esetleges nagyobb volumenű pályázati lehetőség alkalmával vegye figyelembe a Wass Albert Művelődési Központ elektromos hálózatának és fűtésrendszerének felújítását, korszerűsítését is. 
Amennyiben erre nincs lehetőség, az elektromos hálózat karbantartására akkor is azonnal szükség van. 

Erre a Wass Albert Művelődési Központ éves költségvetése nem ad lehetőséget. 

2012. február 4.


Tarnavölgyi László s.k.

intézményvezető

